Ei, tegelikult täitsa nõus… introvertsuse osas pole mingit kahtlust, tundja-mõtleja ning kohaneja-otsustaja skaalal paigutumise osas samuti mitte. Seevastu S ja N ehk meelelisuse ja intuitiivsuse vahe oli selge, aga siiski üsna väike; mis võib-olla seletab seda, et kunstnikku, juveliiri ega aednikku, st Ilusate Asjade Tegijat pole minust saanud, vaid tegelen sõna ja keeltega, mis väidetavasti olevat rohkem INFPde ala.  Kuigi meelelised elamused on mulle  kahtlemata tohutult olulised - värvid ja valgus (võtame kasvõi kire värvilise klaasi vastu   ); lõhnad määratlevad sageli paiku ja mälestusi (näiteks on siiani mu jaoks välistatud roosilõhnalised parfüümid, sest selline oli mul kunagi ühel õnnetul perioodil), pirtsakus rõivaste materjali suhtes jne - on mul kuidagi õnnestunud need "töövälisesse" sfääri pukseerida, mis on ju iseenesest… positiivne.